**E L Ő T E R J E S Z T É S**

**Javaslat Szombathely Megyei Jogú Város Önkormányzata 2023. évi**

**maradvány elszámolásának jóváhagyására**

Az államháztartásról szóló 2011. évi CXCV. törvényben, a végrehajtására kiadott 368/2011.(XII.31.) Kormányrendeletben, valamint az államháztartás számviteléről szóló 4/2013.(I.11.) Kormányrendeletben foglaltak szerint elkészítettük a 2023. év maradvány elszámolását.

Szombathely Megyei Jogú Város Önkormányzatának intézményekkel összesített maradványkimutatását az I. sz. melléklet tartalmazza. A maradvány az alaptevékenység és a vállalkozási tevékenység számvitelben elszámolt bevételeinek és kiadásainak egyenlege. A maradványkimutatás bemutatja még a kötelezettségvállalással terhelt maradványt, a szabad maradványt és a vállalkozási maradványt terhelő befizetési kötelezettséget. Az önkormányzat és intézményei vállalkozási tevékenységet nem végeznek.

**I.**

**Az önkormányzati költségvetési szervek maradvány elszámolása**

A Közgazdasági és Adó Osztály végrehajtotta az önkormányzat által fenntartott intézmények 2023. évi maradványának felülvizsgálatát.

A vizsgálat során felmérésre és értékelésre került az intézmények maradványa, a kötelezettségvállalással terhelt maradványok összegének megállapítása, továbbá javaslattételre került sor az intézményeknél feladatokkal nem terhelt maradványok elvonására.

Az előterjesztés II.sz. melléklete intézményenként részletesen tartalmazza a 2023. évi beszámoló 07. űrlap szerint megállapított maradvány összegét, mely 497.891 eFt. Az intézmények részére 2023. évben kiutalatlan irányító szervi támogatás összege 1.133.233 eFt.

A fenti két forrás biztosít fedezetet a 2023. évi kötelezettségvállalással terhelt (771.890 eFt) és a szabad, de visszaengedélyezésre kerülő maradványok (275.662 eFt), összegeire. Így a 2023. évi jóváhagyásra kerülő maradvány összesen 1.047.552 eFt.

A C.) pontban bemutatottak szerint a különbözetet elvonásra javasoljuk 583.572 eFt összegben.

1. **Kötelezettségvállalással terhelt maradvány**

Az államháztartásról szóló 2011. évi CXCV. törvény (továbbiakban: Áht.) szabályozásának megfelelően, továbbá a könyvvezetési szabályok alapján a könyvelésben kötelezettségvállalással terhelt maradvány összegeket a személyi jellegű kifizetések következő évre áthúzódó tételeit, a hóközi és a céllal adott, egyéb kifizetések képezték.

A dologi jellegű kötelezettségek a maradványt terhelő szállítói tartozásokat, visszaigazolt megrendeléseket és céllal kapott, pályázati pénzeszközöket tartalmazzák.

Az Áht. alapján a költségvetési szerv esetén az irányító szerv jogosult dönteni a költségvetési szerv maradványának felhasználható és elvonandó összegéről.

A következő B.) és C.) pontokban ezen tételek kerülnek bemutatásra.

1. **Az úgynevezett „szabad” maradvány összegek (mindösszesen 275.662 eFt), melyek indokolt feladatokkal, közgyűlési és bizottsági határozatokkal, stb... alátámasztott tételek, így az intézmények részére történő visszaengedélyezésére teszünk javaslatot.**

* Az ***Óvodák*** és a ***Köznevelési GAMESZ*** vonatkozásában ezen maradvány összeg mindösszesen 111.004 eFt-ot jelent.

*Az alábbi tételekből és indokok alapján javasoljuk a visszaengedélyezését:*

* *A* **személyi juttatások és járuléka maradványának** együttes összege 58.141 ezer *Ft*, ebből az i*degennyelvi* (angol és német) foglalkozásokhoz kapcsolódó *maradvány* 20.903 ezer Ft, *az évközi táppénzes, betegszabadságok* miatt keletkezett *maradvány* 29.012 ezer Ft, a *betöltetlen állás miatti bérmaradvány* pedig 8.226 ezer Ft.
* Az *idegennyelvi foglalkozásokhoz kapcsolódó maradványból* 9.186 ezer Ft-ot az idegennyelvi foglalkozásokhoz szükséges szakmai anyagok, tárgyi eszközök beszerzésére szeretnék fordítani az intézmények.

Az *évközi táppénzes, betegszabadságok*miatti bérmaradványból 18.446 eFt-ot, a *betöltetlen állás miatti* bérmaradványból 1.272 ezer Ft-ot az óvodák a helyettesítés, a túlóra, az átfedési idő juttatásainak kifizetésére szeretnék felhasználni. Erre azért indokolt, mert a költségvetés tervezésekor egyrészt az akkori jogszabályi környezet szerint és az akkor ismert érintett foglalkoztatottak száma alapján kerültek tervezésre a fentiekben nevezett bérelemek. A költségvetés tervezése óta azonban már történtek és várhatóan év közben még valószínűsíthetőek további személyi és jogszabályi változások, melynek többletkiadás vonzata lesz. Másrészt nem állt még rendelkezésünkre gyakorlati tapasztalat az óvoda pedagógusok szabadsága, illetve betegsége idejére fizetendő átfedési időre járó illetményt illetően sem.

* A *idegennyelvi foglalkozásokhoz kapcsolódó maradvány* további részét 11.717 eFt-ot, az *évközi táppénzes, betegszabadságok*miatti bérmaradvány további részét 5.965 eFt-ot, és a *betöltetlen állás miatti bérmaradvány* további részét 5.796 eFt-ot, így *összesen 23.478 e Ft-ot* az óvodák az alábbi karbantartásokra, beruházásokra, felújításokra szeretnékfelhasználni: festés, parketta csiszolás, laptop vásárlás, fénycsövek cseréje, ablakpárkányok javítása, csempeburkolat cseréje, balesetveszélyes udvari játék pótlása, udvari csapadékvíz elvezetése, nyomtató vásárlása, stb.
* *Az évközi táppénzes, betegszabadságok*miatti bérmaradványból (4.601 eFt) és a *betöltetlen állás miatti bérmaradványból* (1.158 eFt) – ezek a fennmaradó összegek - a Köznevelési GAMESZ 5.459 eFt összeget a munkaerő megtartásának érdekében – az elmúlt időszakban fennálló nagymértékű fluktuáció miatt - szükséges illetmény rendezésekre szeretné felhasználni, 300 eFt-ot pedig a nyugdíjas óvodavezetők találkozójának kiadásaira kíván fordítani.
* A **dologi kiadások maradványának** összege 27.968 eFt.
* A Köznevelési GAMESZ részére a bizottsági határozatok alapján konkrét célra, feladatokra biztosított pénzeszközök maradványai kerülnek visszaengedélyezésre az alábbi jogcímeken: pedagógus továbbképzésekre, sajátos nevelési igényű tanulók oktatási kiadásaira, Közoktatási Szakértők Országos Egyesületével kapcsolatos kiadásokra, nyugdíjas óvodavezetők találkozójának kiadásaira, nyugdíjas igazgatók találkozójának költségeire, óvodavezetők munkaközösségének kiadásaira (összesen 1.012 eFt).
* Szintén a Köznevelési GAMESZ-nél kerül jóváhagyásra 13.267 eFt, az alábbi kiadások fedezeteként: Nádasdy Ferenc u. telephelyen informatikai fejlesztések 749 eFt, Köznevelési GAMESZ festés, parkettázás 613 eFt, karbantartási anyagok költsége 3.000 eFt, Gazdag Erzsi Óvoda vizesedés, balesetveszélyes gurulódomb megszüntetése 628 eFt, csapadék csatorna javítás 500 eFt, Benczúr Óvoda udvari játék javítás, fakivágás 1.068 eFt, bádogozás 89 eFt, kémény javítás 86 eFt, Mocorgó Óvoda festés 902 eFt, Szűrcsapó Óvoda festés 2.400 eFt, Mesevár Óvoda fakivágás és tervdokumentáció 2.534 eFt, Vadvirág Óvoda csapadék csatorna javítás 698 eFt.
* Az Óvodákat érintő összes „szabad” dologi kiadások maradványa 13.689 eFt, mely a szakmai feladat ellátásához kapcsolódó szolgáltatások (idegennyelv-oktatás, zeneovi, korcsolyaoktatás, úszásoktatás, gyermektánc, gyermektorna) maradványainak összegei, kisebb biztosítói kártérítések, karbantartási munkák, melyek a következő évre áthúzódó, a fentiekben megnevezett célokra kerülnek felhasználásra.
* A **felhalmozási kiadások maradványának** összege 24.895 eFt, mely az alábbi *beruházási és felújítási* *tételek*re kerül jóváhagyásra: a 68/2023.(III.28.) VISB sz. határozat alapján az óvoda intézményi karbantartás előirányzatából átcsoportosított tételek maradványai (Benczúr Óvoda hinta beszerzés 81 eFt, Maros Óvodában udvari játékok javítása 14 eFt, Szűrcsapó Óvodában linóleum cseréje 1.500 eFt, festés, vakolt felület javítás 7.594 eFt, Weöres Sándor Óvoda festés 3.622 eFt ; Benczúr Óvoda kerítésének anyagköltsége 1.550 eFt; Gazdag Erzsi Óvoda kerítés felújítás 1.423 eFt.

Az óvodáknál jelentkező „szabad” maradványa pedig a következő tételekre fordítandó: Aréna Óvoda udvari kisház 1.459 eFt, Szivárvány Óvoda 68/2023.(III.28.) VISB sz. határozat alapján kerítés munkálatai 194 eFt, Kőrösi Óvoda hulladékgyűjtő 691 eFt, ELAMEN helyiség átalakítása 206 eFt, parkettacsiszolás 563 eFt, redőny 92 eFt kiadási költségek, Maros Óvoda beléptető rendszer 307 eFt, Margaréta Óvoda redőny 894 eFt, udvari faház 2.222 eFt, Benczúr Óvoda járdaépítés költségei 2.483 eFt.

* ***A Pálos Károly Szociális Szolgáltató Központ és Gyermekjóléti Szolgálat*** esetében a szabad maradvány mindösszesen 32.528 eFt. Visszaengedélyezése az alábbi tételekre történik:a fénymásológépek karbantartása 419 eFt, irodaszerek beszerzése 379 eFt, Barátság u.22. fakivágás-telepítés 272 eFt, TÁVHŐ Családok Átmeneti Otthona fsz. 3.sz. lakás radiátor cseréje 159 eFt, Gagarin u. 24., Domonkos u. 5.sz. alatti és Családok Átmeneti Otthonában 4 db lakásfestés 3.410 eFt, veszélyes fakivágás és faápolás 889 eFt, Családok Átmeneti Otthona lakás felújítások, fürdőszoba vízvezeték hálózat felújítása 24.184 eFt , villanyhálózatainak felújítása 2.816 eFt kiadás költségei.
* ***A Szombathely Városi Vásárcsarnok*** II. Csarnok bevilágítóinak hő és fényvédő fóliázásának szükséges költségeire 4.475 eFt maradvány nyújt fedezetet.
* A ***Polgármesteri Hivatal*** esetében a szabad maradvány összege (127.655 eFt), melynek visszaengedélyezését az alábbi kiadások fedezetének biztosítása indokolja:
  + - A közgyűlési döntések alapján delegált többlet feladatok létszám nélküli ellátásának kiadásai (szén-monoxid érzékelő vásárlásához nyújtott támogatási rendszer működtetése, Szombathely Portré elkészítése, választási feladatokban való részvétel, nyugdíjas egészség-károsodott személyek támogatási rendszerének működtetése).
    - Az 52/2024.(II.29.) Kgy.sz. határozat alapján 2024. március 01-től 1 fő létszám bővítéshez kapcsolódó illetmény összege.
    - A 85/2024.(III.28.) Kgy. sz. határozat alapján2024. április 01-től 2 fő létszámbővítés történt. A megváltozott munkaképességű munkavállalók foglalkoztatásához (részmunkaidő kibővítése) kapcsolódó illetmény különbözet.
    - A 44/2024.(II.29.) Kgy.sz. határozat alapján 2024. március 01-től a 15 % bérrendezés végrehajtásának kiadásai.
    - A szombathelyi ebrendészeti telepen kutya kennelek alapozásának javítási költsége.
    - A Kossuth L. u. 1-3. épület déli és keleti oldal hűtését szolgáló meghibásodott és javíthatatlan klímaberendezés cseréjének költségei.

1. **A „szabad” maradvány összegek, melyek elvonásra kerülnek**

* A ***Szombathelyi Köznevelési GAMESZ-nél*** az elvonható személyi juttatások és járulékai összesen 11.310 eFt, ebből a pedagógus továbbképzés maradványa 5.705 eFt-ot, rehabilitációs hozzájárulás maradványa 4.435 eFt-ot, védőszemüveg támogatás maradványa 38 eFt-ot, a közlekedési költségtérítés maradványa 884 eFt-ot, és a személyi juttatások járulékköteles maradványához nem kapcsolódó rész 248 eFt-ot jelent.

A dologi kiadások előirányzaton a közüzemi díjak kiadásaira biztosított összegek maradványa 71.034 eFt, a vásárolt élelmezési kiadások pedig az étkezést igénybevevők számának változásával összefüggően 109.362 eFt megtakarítást eredményeztek. Így az elvonás teljes összege 191.706 eFt.

* Az ***Óvodák*** esetében a személyi juttatások és járulékai előirányzatának fel nem használt összegei (41.430 eFt) kerülnek elvonásra. Jelentős összegű maradvány az alábbi két tételen keletkezett. Az egyik a felmentési időre járó juttatások kiadásai (a tervezett, de nyugdíjba nem vonulók utáni bérelemek). A másik pedig jogszabályokon alapuló változásból, mivel az öregségi nyugdíj mellett a köznevelési intézményekben lehetőség volt közalkalmazotti jogviszony folytatására, de így járulék megtakarítás keletkezett.
* A ***Mesebolt Bábszínháznál*** a személyi juttatások és járulékai előirányzatának fel nem használt összegeként 174 eFt-ot javasolunk elvonásra.

* A ***Savaria Szimfonikus Zenekarnál*** az alábbi tételek kerültek elvonásra (összesen 103.300 eFt): betegségek, átmenetileg betöltetlen álláshelyek miatti személyi juttatások és munkaadókat terhelő járulékok maradványa 55.512 eFt, hangszer vásárlás elmaradásának (eladói elállás miatt) maradványa 17.983 eFt a közüzemi díjak kiadásaira biztosított összegekből származó megtakarítás, mely 29.805 eFt.
* ***Berzsenyi Dániel Könyvtár*** hosszabb ideig tartó betegségek miatti személyi kifizetéseinek maradványa 3.540 eFt-ot, a közüzemi díjak kiadásai megtakarításaként jelentkező maradvány 7.726 eFt-ot, a felhalmozási kiadásokon megmaradt 38 eFt-ot javasoljuk elvonásra, mindösszesen 11.304 eFt összegben.
* A ***Pálos Károly Szociális Szolgáltató Központ és Gyermekjóléti Szolgálat*** esetében az elvonandó maradványok (összesen 85.147 eFt) a fel nem használt költségtérítések 1.982 eFt összegéből, a közüzemi díjak kiadásainak megtakarított 43.463 eFt összegéből, az üzemeltetési anyagok és egyéb tételek 369 eFt összegéből, valamint a Jászai M. u. 4. sz. alatti épület tárgyi eszköz beszerzései és felújítási munkálatainak elmaradásából fakadó 39.333 eFt összegből keletkezett.
* A ***Szombathelyi Egészségügyi és Kulturális Intézmények Gazdasági Ellátó Szervezeténél*** az elvonásra javasolt tételek (összesen 60.559 eFt) a következőek:
  + - * Tartós betegség, helyettesítések miatti maradvány a személyi juttatások és járulékai előirányzatán 3.076 eFt.
      * Az Egészségfejlesztési Iroda működtetéséhez az Országos Kórházi Főigazgatóságtól 2023. évben támogatást kapott, így az e célra eredeti költségvetésben tervezett önkormányzati támogatás ezzel úgymond kiváltásra került, így 23.976 eFt elvonható.
      * Gyermek fogorvosi praxis dolgozói részére, valamint a védőnői szolgálat dolgozói részére - a területi védőnői feladat 2023. július 13-i átadása okán - a jubileumi jutalmak kifizetésére kapott önkormányzati támogatás megmaradt része, mivel NEAK forrásból kerültek rendezésre ezen kiadások, összesen 10.489 eFt.
      * A dologi kiadások előirányzatának maradványaként 23.008 eFt keletkezett, melynek egy része a közüzemi díjak tételsorait érinti 7.650 eFt összegben. Az Anyatejgyűjtő szolgálat takarékos gazdálkodásának köszönhetően 1.561 eFt vonható el. A védőnői szolgálat működtetéséhez biztosított önkormányzati támogatás – szintén NEAK finanszírozás által kiváltott - fel nem használt része 6.930 eFt összegben elvonható. Továbbá az önkormányzati finanszírozású feladatok (GESZ, betegirányítás, vérvételi labor Egészségügyi Alapellátó Központ) ellátásához kapcsolódó kiadási tételeken keletkezett maradvány összegek vonhatók el összesen 6.867 eFt.
      * Felhalmozási kiadásokon az elvonás összege 10 eFt, mely a lift javítására biztosított felhasználásra nem került támogatás maradványa.
  + A ***Városi Vásárcsarnoknál*** az elvonásra javasolt összeg 991 eFt, mely a közüzemi díjakon elért megtakarításból, valamint az önkormányzattól a bérlők részére juttatandó rezsi támogatás maradványából keletkezett.
* A ***Polgármesteri Hivatal*** esetében*az elvonásra javasolt összeg 79.115 eFt*.

A megállapítások részletes leírása az ellenőrzési feljegyzésekben találhatóak.

A jóváhagyásra javasolt maradvány összege (mely tartalmazza az elvonás összegét is) kiemelt előirányzatonkénti visszaengedélyezését a II.sz. mellékletben foglaltak szerint javasoljuk.

**II.**

**Szombathely Megyei Jogú Város Önkormányzatának**

**maradvány elszámolása (intézmények nélkül)**

ezer Ft-ban

|  |  |
| --- | --- |
| 01 Alaptevékenység költségvetési bevételei | 28 514 004 |
| 02 Alaptevékenység költségvetési kiadásai | 16 482 746 |
| **I Alaptevékenység költségvetési egyenlege (=01-02)** | **12 031 258** |
| 03 Alaptevékenység finanszírozási bevételei | 7 055 007 |
| 04 Alaptevékenység finanszírozási kiadásai | 12 040 511 |
| **II Alaptevékenység finanszírozási egyenlege (=03-04)** | **­-4 985 504** |
| **A) Alaptevékenység maradványa (=±I±II)** | **7 045 754** |
| 05 Vállalkozási tevékenység költségvetési bevételei | 0 |
| 06 Vállalkozási tevékenység költségvetési kiadásai | 0 |
| **III Vállalkozási tevékenység költségvetési egyenlege (=05-06)** | **0** |
| 07 Vállalkozási tevékenység finanszírozási bevételei | 0 |
| 08 Vállalkozási tevékenység finanszírozási kiadásai | 0 |
| **IV Vállalkozási tevékenység finanszírozási egyenlege (=07-08)** | **0** |
| **B) Vállalkozási tevékenység maradványa (=±III±IV)** | **0** |
| **C) Összes maradvány (=A+B)** | **7 045 754** |

A III. sz. mellékletben ágazatonként részletezett jóváhagyásra javasolt maradványok tartalmazzák az egyes ágazatoknál jelentkező 2024. évre áthúzódó kötelezettségeket 7.045.754 eFt összegben. Ezek bizottsági, közgyűlési döntéseken és 2023. évben megkötött, illetve előkészített szerződéseken alapuló kötelezettségvállalások, valamint céllal kapott pályázati pénzeszközök és előzetes kötelezettségvállalások (közbeszerzési eljárást megindító feladott hirdetmény, ajánlattételi felhívás, pályázati felhívások, támogatási szerződések általi kötelezettségvállalások) összegei, a számviteli kimutatások és a szakmai osztályok javaslata alapján.

A 2023. évről áthúzódó kötelezettségvállalásokra a maradvány összege fedezetet nyújt, de a rendelkezésre álló forrásokat még növeli azon pályázati pénzeszközök és egyéb áthúzódó bevételek összege, amely bevételek 2024. évben fognak realizálódni az alábbi táblázat szerint:

|  |  |
| --- | --- |
| **Előirányzat megnevezése** | **Összeg** |
| **(ezer forintban)** |
| **Működési - áthúzódó bevételek** |  |
| Savaria Városfejlesztési Kft. - tagi kölcsön visszatérülés | 20 000 |
| EIT Urban Mobility TICER pályázat | 8 888 |
| INTERREG Europe OD4GROWTH pályázat | 39 937 |
| Áfa visszaigénylés - Zöld hidrogénen alapuló ökoszisztéma fejlesztése Szombathelyen | 270 |
| Víziközmű és szennyvízközmű használati díjbevételhez kapcsolódó áfa visszaigénylés | 270 996 |

|  |  |
| --- | --- |
| **Fejlesztési - áthúzódó bevételek** |  |
| RRF-1.1.2-21-2021-0007 Demográfiai és köznevelési bölcsődei nevelés fejlesztése - Új bölcsőde építése Szombathely Szentkirályi városrészen | 568 871 |
| JUSTNature projekt | 103 863 |
| Zöld hidrogénen alapuló ökoszisztéma fejlesztése Szombathelyen | 1 000 |
| ***Összesen 2023. évi áthúzódó forrás*** | **1 013 825** |
| ***2023. évi maradvány önkormányzat*** | **7 045 754** |
| ***MINDÖSSZESEN FORRÁS*** | ***8 059 579*** |
| ***MINDÖSSZESEN KÖTELEZETTSÉG ÖNKORMÁNYZAT (III.sz. melléklet)*** | ***7 345 970*** |
|  |  |
| **2024.évi költségvetésben felhasználható szabad maradvány** | **713 609** |

Az intézményi maradvány elszámolásokról készült jelentések a Közgazdasági és Adó Osztályon, az ágazatok által leadott kötelezettségek dokumentumai az ágazati osztályoknál megtalálhatók.

**III.**

**Szombathely Megyei Jogú Város pénzügyi helyzetének értékelése**

**A II. pontban kifejtettek alapján a 2023.évi költségvetési rendelet végrehajtása során – figyelembe véve az áthúzódó bevételi forrásokat, valamint kötelezettségvállalásokat – 714 millió Ft szabad forrás keletkezett. Az új célokra felhasználható források nagy része az intézmények gazdálkodásában keletkezett úgy, hogy ezen összeg elvonása nem veszélyezteti a működésüket. A 714 millió Ft összegű szabad forrás felhasználására a 2024. évi költségvetés I. számú módosítása során teszek javaslatot.**

**Szombathely, 2024. május „ „**

**/:Dr. Nemény András:/**

**H AT Á R O Z A T I J A V A S L A T**

**……./2024. (V.30.) Kgy. sz. határozat**

Szombathely Megyei Jogú Város Közgyűlése az önkormányzat továbbá költségvetési szervei 2023. évi maradvány elszámolására vonatkozó előterjesztést megtárgyalta és ezzel kapcsolatosan az alábbi döntéseket hozta:

1. jóváhagyja az önkormányzati intézmények maradványát, és annak felhasználását engedélyezi a II. számú mellékletben részletezettek szerint;
2. elfogadja az önkormányzat jóváhagyásra javasolt maradványát a III. számú mellékletben részletezettek alapján;
3. felkéri a polgármestert és a jegyzőt, hogy a fentiek szerint jóváhagyott maradvány átvezetéséről a II-III.sz. mellékletekben foglaltak szerint a költségvetési rendelet módosításakor gondoskodjon.

**Felelősök:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(a végrehajtás előkészítéséért:

Stéger Gábor a Közgazdasági és Adó Osztály vezetője)

**Határidő:** következő költségvetési rendelet módosítás